Diari Oficial de la Generalitat Valenciana


Sumari del DOGV 4816, del 10-08-2004 (2004/7933)

Notificación de la resolución recaída en el expediente de regulación de empleo nº 59/04, a Giacomeli Sport España, SA.
----------------------------------------------------------------------------------------------------------------------

### Dades del document

Número de DOGV
:   4816

Data del DOGV
:   10-08-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/7933


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificación de la resolución recaída en el expediente de regulación de empleo nº 59/04, a Giacomeli Sport España, SA. [2004/7933]
  
Per la present es notifica a l'empresa Giacomelli Sport Espanya, SA, la resolució recaiguda en l'expedient de regulació d'ocupació núm. 59/04, instat pels treballadors de la referida empresa, en no haver pogut ser notificada pel servici de Correus, segons el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i que a continuació es transcriu:
  
«València, 1 de juny del 2004
  
Vist l'expedient al marge ressenyat, i
  
Atés que Óscar Ortiz Fernández, que actua com a representant legal dels treballadors, la relació del qual consta en el present expedient, ha interessat autorització per a l'extinció dels contractes de treball de dits treballadors amb l'empresa Giacomelli Sport Espanya, SA.
  
Atés que els fets en els qual es fonamenta la sol·licitud d'extinció de contractes de treball es contenen en la memòria que s'adjunta a la sol·licitud i es contrauen, bàsicament, a una sèrie de fets com que la situació de l'entitat és realment molt preocupant, tant des del punt de vista econòmic, com des de la perspectiva dels treballadors que el grup té a Espanya, ja que es tracta d'una empresa o grup la matriu de la qual es troba ubicada a Itàlia, país on ha sigut formulada davant dels tribunals la liquidació de la societat per fallida, en el retard en el pagament de salaris i a la Tresoreria de la Seguretat Social, la falta d'ocupació efectiva i total incompliment dels deures empresarials establits per a situacions de crisi econòmica.
  
Atés per part del representant legal dels treballadors s'ha traslladat el present expedient a l'empresa de referència.
  
Atés que de conformitat amb l'article 51.3 del Text Refós de la Llei de l'Estatut dels Treballadors, aprovat pel Reial Decret Legislatiu 1/1995, de 24 de març, s'ha comunicat la iniciació del present expedient a l'entitat gestora de les prestacions per desocupació i s'ha sol·licitat informe de la Inspecció Provincial de Treball i Seguretat Social.
  
Atés que, de conformitat amb l'article 10 del Reial Decret 43/1996, de 19 de gener, es sotmet a vista i es dóna audiència en el present expedient a l'empresa sense que fins a la data haja formulat cap al·legació.
  
Atés que, d'acord amb l'article 51.9 del vigent Estatut dels Treballadors i l'article 7 del Reial Decret 43/1996, de 19 de gener, pel qual s'aprova el reglament dels procediments de regulació d'ocupació, els treballadors, a través dels seus representants, poden sol·licitar la iniciació del procediment de regulació d'ocupació, si racionalment es presumix que la no incoació d'este per l'empresari pot ocasionar-los perjudicis d'impossible o difícil reparació.
  
Atés que en la tramitació del present expedient s'han observat tots els requisits legals.
  
Vist que la competència d'esta direcció territorial, per a entendre de la petició formulada ve determinada pel Reial Decret 262/1985, de 23 de gener, en relació amb l'article 33.1 de la Llei Orgànica 5/1982, d'1 de juliol, de l'Estatut d'Autonomia de la Comunitat Valenciana, el Text Refós de la Llei de l'Estatut dels Treballadors, aprovat pel Reial Decret Legislatiu 1/1995, de 24 de març de 1995, així com pel Decret 7/2000, de 22 de maig, del president de la Generalitat Valenciana, pel qual s'assignen a la Conselleria d'Economia, Hisenda i Ocupació les competències en matèria de treball i el Decret 112/03, d'11 de juliol, del Govern Valencià, pel qual s'aprova el Reglament Orgànic i Funcional de la citada conselleria.
  
Vist que, d'acord amb l'article 51.9 del vigent Estatut dels Treballadors i l'article 7 del Reial Decret 43/1996, de 19 de gener, pel qual s'aprova el reglament dels procediments de regulació d'ocupació, els treballadors, a través dels seus representants, poden sol·licitar la iniciació del procediment de regulació d'ocupació, si racionalment es presumix que la no incoació d'este per l'empresari pot ocasionar-los perjudicis d'impossible o difícil reparació, circumstàncies que concorren, segons s'ha constatat, de la documentació que es troba en l'expedient i de la informació practicada, en el present procediment.
  
Vistos els textos legals mencionats i la resta d'aplicació, esta direcció Territorial d'Ocupació i Treball, acorda
  
1r. Autoritzar l'extinció dels contractes de treball dels treballadors que consten en relació adjunta amb l'empresa Giacomelli Sport Espanya, SA, amb efectes a partir de la data de la present resolució.
  
2n. Declarar en situació legal de desocupació els treballadors afectats, segons Reial Decret Legislatiu 1/1994, de 20 de juny, pel qual s'aprova el Text Refós de la Llei General de la Seguretat Social, i disposicions concordants.
  
3r. Determinar que els treballadors afectats percebran de la referida empresa, la indemnització prevista en l'article 51.8 del vigent Estatut dels Treballadors, i tenint en compte que, segons es desprén de la documentació que es troba en l'expedient, l'empresa té menys de 25 treballadors, haurà de trametre's esta resolució al Fons de Garantia Salarial, una vegada ferma, als efectes del pagament directe als treballadors afectats del 40% de la indemnització legal que els correspon.
  
4t. En el cas que algun dels treballadors afectats per l'extinció del seu contracte de treball compte amb 55 anys o més d'edat i no tinga la condició de mutualista d'1 de gener de 1967, existirà l'obligació de pagar les quotes destinades al finançament d'un conveni especial respecte dels dits treballadors, en els termes previstos en la Llei General de Seguretat Social.
  
Que es notifique esta resolució a les parts interessades, fent-los saber el dret que els assistix d'interposar recurs d'alçada contra esta, en el termini d'un mes comptat des de la notificació, davant del director general de Treball i Seguretat Laboral d'esta conselleria, per conducte d'esta Direcció Territorial i en escrit triplicat, tot això de conformitat amb el que preveuen els articles 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú».
  
A l'empresa mencionada se li fa saber que, en el termini d'un mes, a partir de la publicació del present edicte, podrà formular recurs d'alçada davant del director general de Treball i Seguretat Laboral, d'acord amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la nova redacció que en fa la Llei 4/1999, de modificació de la dita llei, als efectes de la qual podran examinar en el termini indicat l'expedient que es troba en esta direcció territorial.